**AHMAD A’ZAM**

**QATAG’ON YILI**

*Hikoya*

 Yaxshigina izg’irin, yurganda baharnav, betni yalaydi, faqat quloqni jiz-jiz ơradi, lekin bir joyda turganda etakdan kirib, badanni dildiratadi, yoqadan xuddi oqayotgandek quyiladi – bơynimni qisib olganman, anchadan beri turganimdan elkam qơnishibqotib, xuddi bir umr shunday bơynimni qisib yashab kelayotgandekman, xayolimga ming xil umidsiz ơylar keladi, ming tơqqiz yuz sakson ikkinchi yilning noyabri, bơlmasa, universitetni nuqul “a'lo”ga bitirganman, ơn yildan beri Toshkentdaman, lekin bor pulim chơntagimda, borgunimcha yơlkiraga etadi xolos, mendan olti yosh kichkina eshnazar boya ơzining “Jiguli”sida Jonboydan qaytdi, men yơldan ơtgan mashinaga sarg’ayaman, bu yog’i buyuq, qahraton qish, kơklam sira kelmaydigan, kunlar endi ilimaydi.

 Dalalarda yakkam-dukkam birchigit qolgan, sovxoz oktyabr oyi ơrtalarida planni dơndirib bajargan-u, elu yurt hali hamon shu bajariqni tơldirolmay jon-halak, bơl-ha-bơl hiqildoqqa kelgan.

 Oftob – beta'sir shiorga ơxshaydi – charaqlaydi, tafti yơq, chor-atrofga eski uvada sochilgandek – kir qor.

 Mashina har zamonda ơtib qoladi, bari tơla, biron taziyali joyga borayotganini aytmasa, beruxsat yurish yơq, yơlda hujjatini olib qơyadilar; boya avtobus vang’illab yonboshlagancha tơxtamay ơtib ketdi, umid shundan edi, buni ham egam kơp kơrdi.

 - Qơling tolgandir, menga ber, - deb qalin kiyimda pish-pish uxlayotgan ơg’limni ayasining qơlidan oldim.

 Obrơni qơldan bermay, xotinni gapga alahsitaman:

 - Manavi yơl Istalin, Pơshkin,Qơlbosti, Leninobod, Kalelin, degan qishloqlarimizdan, bunisi Ettiurug’, Kakanavich, Botbot, Navrơztepadan keladi, bu yoqda Mơltip, Qơybeship, Varashilop degan qishloqlarimiz bor.

 - Mơltip – shơng’ib deganimi yo Molotovmi – deb qiziqsinadi xotinim.

 - Mơltip – Molotov, Kakanavich – Kaganovich, Varashilop – Voroshilov… mayda kolxoz zamonidan shu otlar kelyapti, ơzlari urilib, kimligi odamlarning esida ham yơq, lekin oti el og’zida qolgan. Qơybeship – Kuybishev… Qiziq-da, mana “Sanoat”, “Davlatli turmush” degan qishloqlarning oti ham shunaqa. Bittasining oti “Emxashak”. ey, zơr-ey, molbozorda “Mơltipning moli”, “Qơybeshipning moli” deb turishadi. Masalan, Kakanovichning moli Maskvaga tơg’ri kelmaydi, chunki Maskvaning havosi past Kakanovichning moli erda chidamaydi, issiqlab qoladi. Zơr-ey, yơlda, ơzing kơrding, Svinsovxoz degan joy bor, “Qaydan bơlasiz” desang, “Svinsapxozdan”, deyishadi, “Yơq, asli tug’ilgan joyingizni ayting”, desang “Tug’ilgan joyimiz ham shu Svinsapxozda, u yog’ini bilmasak”, deyishadi. Qara-e, boshqa yoqqa bursang, nima ma'no chiqadi.

 Izg’irinda gapiraversa odamning jag’i ham og’rib qolar ekan, akam g’ir etib “Perekrơska”ga – Toshkent yơliga tashlab kelardi, shu vaqtiga kelib moshini buzilib berganini qara, yosh bola bilan hammaga tomosha bơlib turibman, deb ichimga siqilaman. Bu orada ơtgan-ketganlar bilan salomlashib ham turaman: Birovi uzoqdan bosh irg’aydi, biroga ikki qadam boraman, yonimga kelgani qơlimni hovuchlaydi boshqasi qơl olishadi-yu, pichirlab qơyadi yo bơlmasam, xuddi ta'na qilayotgandek “Ha-a” deydi, boshqa sơz qotmaydi, aybing bordek dovdiraysan. Otda, eshakda ơtayotganlar jilov yo nơxtani nomiga bir tortib, iyak qoqadi – yo salomi, yo aligi; mashinada ketayotganlar xuddi tanimagandek xơmrayib keladi-yu, birdan burnini silkitadi – bu ham hisob.

 Katta yơlning chorrahasi, chorrahasida gap kơp, qishloqqa juda kam kelaman, tơy-marakaga aralashish yơq, tobutkash bơlolmayman, kelganimda fotihalik joylarning hammasini bir qilib kirib chiqaman, hamqishloqlarim bilan kơrishib sơrashadigan joy – shu chorraha, shu erda turishimga qarab, qandayligimga xulosa chiqarishadi, boya Abdujalil dod-muomala qilgandan keyin bir xotinimga bir shlyapamga qarab qơydi-da: “Sen ham endi qishloqdan uzildingda”, deb ketdi.

 - Shuncha qishloqning bariga bizning ~azira – markaz. Bozori bor-da. Bozor bor qishloq tevaragidagi hamma qishloqni birlashtiradi, ularga ơktamlik qiladi, odamlari ham uddaburon bơladi. ~aziraning ơzidan uchta professor, ơttiz nechta kandidat chiqqan. Ilmga bunday berilgan qishloqni eshitmaganman. Bitta Otaboy degan joy bor. Lekin u Turkistonda.

 - Shunday qishlog’ingizga alohida avtobus qơyishsa bơlmasmikan? – deydi xotinim ma'yuslanib.

 - Ha, kep qolar, - deyman, - chakkifurush kơpayib ketadi deyishadi-da. Shusiz ham Samarqand bozorida “chakki qaerniki?” desang, hammasi “~aziraniki!”, deydi. Sen bu gaplarni qơy, qara, melisa kelyapti. Qanday par tushgan qishloqqa! Bekorga alohida melisa qơyishmagan!

 Rostdan, Stalin tomondan melisa kelayotgan edi, bizga yaqinlashib qolgan.

 Xotinim tirsagimga turtdi:

 - Qarang… bir chol kishi sơrashayapti.

 Bu yoqqa qarasam – Saidbovo, ~aziradan chiqib, ~arovtepasiga qayrilish joyda tơxtab, biz tomonga jilmayib, tez-tez bosh irg’Ayapti. Tovushini eshitmasam ham, kallasini qimirlatishidan nima deyayotganini bilaman: “e-e, eshonbovo, yaxshimisiz? Qaytyapsizmi?… Bir kelgan ekansiz-da. Toshkanlar yaxshimi? e-e, kelin shumi?… Shunday-shunday kep turing-da…” Shunga yarasha javob qilaman: “Ơzingiz yaxshimisiz? Bizning sinfdosh Ơrin qanday? Nevaralar… Ha, shu, qaytyapmiz endi…” Albatta, u ham eshitmaydi – oramiz ancha, baqirib sơrashmaymiz-ku kơchada.

 - Borib salomlashmaysizmi, yoshlari ulug’ ekan, - dedi xotinim.

 - Biz-da shunaqa, hammasi bosh bilan, qimirlasa – bas, - dedim.

 Rostdan ham shunaqa, kơrmay qolmasang bơldi, ishqilib.

 Lekin Saidbovo sơrashib bơlgandan keyin yơlni biz tomonga soldi. Dơkonga kirmoqchi shekilli. Bari bir yonimdan ơtadi, ikki qadam peshvoz chiqmasam bơlmas, chollar bilan qơshqơllab sơrashish kerak.

 - Ma, bolangni ushlab tur, - dedim xotinga.

 Shunday bơladi: avval yurishni ơylaysiz, ơzingizning qay bir soniyasida gavdangiz oldinga intilib, hali oyog’ingiz qimirlamagan ham bơladi; mana shunday – gavdam xarakatga kelib, bu qơzg’alish oyoqlarimga ơtay deganda naq qulog’im tagidan, “Qayoqqa?!” degan amirona tovush yangrab, yana qotib qoldim.

 Qarasam, boya Stalin tomondan kelayotgan milisa yigit qavatimda turibdi. Menga emas, Saidbovoga qarab baqiryapti:

 - Ơv boboy, tơxtang! Qani, men kimga aytyapman?!

 Saidbovo joyida taqqa tơxtadi.

 yana shunday bơladi, kơz ơngingizda nogahon, kutilmaganda, bir be'manilik kechadi, kallangiz tơg’ri ishlab turadi-yu, lekin bu hodisa haqida undan ham be'maniroq ơyga borasiz. Men ham tuyqusdan shunday xayolga boribman: boboyi tushmagur ~aziradan biron narsani ơmarib kelyapti, deb ơylabman. Xuddi hozir melisa yigit yugurib boradi-yu, shartta quv boboyning malla chakmoni yoqasidan ushlaydi. “Ablah! Qơlga tushding-ku!” bir-ikki siltab, qơlini qayirib, odiga solib ketadi. Dabdurustdan shunday tuyuldi menga!

 Lekin melisa yigit mening yonimdan qơzg’almay, yana baqirdi:

 - Boya nima dedim sizga, a? Boya?!

 Uning baqirig’idan ơg’ilcham uyg’onib ketdi, qarang-ey, bir yoshdan sal oshgan gơdak, yig’lamadi, melisaga “Jinnimi bơ?” degandek bir qaradi-da ayasining bơynidan mahkam quchoqlab oldi.

 - Ơzbek tilida aytdim, yaxshilikcha keting, chuvalashib yurmang, dedim. Quloq bormi, quloq?! yo jun bosganmi? Keting, demadimmi?

 Saidbovo xuddi kơrinmas moshin-g’altak ip bilan joyiga chandib qơyilgandek, yurishga ham, turishga ham ơxshamaydigan bir harakat qildi-da, melisaga jovdirab qaradi.

 ~alati odam-ey! Boya ~azirada, keting, dedim-a! – Melisa qơlini paxsa qildi. – yo demadimmi?!

 Saidbovo nihoyat tilga kirdi:

 - Dedingiz, ulim, dedingiz…

 Cholning tilga kirgani battar melisaning hamiyatini qơzg’adi:

 - Degan bơlsam, qani ketganingiz?

 Keting deganimga qachon bơldi? Men Istalinga borib kelyapman. A, qani ketganingiz? Haliyam kơzga tikan bơlib yuribsiz-ku!

 Saidbovoning beti pir-pir uchdi, menga najot sơragandek qarab qơydi. Men esa melisaning dag’dag’asidan shoshib, aralashishga ham, aralashmaslikka ham hayron, kalovlanib turibman, bularnikini juft demasang bơlmasa… Saidbovo bơynini qisib, xoksor g’uldiradi:

 - Tursunxonning magaziniga pechka keptimikan, deb kiruvdim, uyam yơq ekan. endi opkesang, bitta opqơy, dedim. eskisi nihoyati tutayapti. Aytganingizdan keyin ơzim ketayotgan edim. endi bu yoqda…

 Melisaning battar jahli chiqdi:

 - Ơv boboy! Jonga tegdingiz lekin! Boya nevaramga jilob olaman dedingiz! endi bu gap chiqdimi?! Qarib, miyangizni eb qơyganmisiz?

 - Endi, ơg’lim, tơg’ri, qarichilik, miya qolmagan… Qaytayotgan edim, shu…

 - Turibsiz-ku shu erda?! Qani ketganingiz?! e-e, yana nimaga bu yoqqa yuryapsiz? Boyadan beri qarab kelyapman, bu boboy ketadimi, yơqmi, deb… - Melisa yigitning tovushi yana balandladi, keyingi gapi endi atrofga ham tegishli edi. – Nima qilay sizni, a, oborib tiqib qơyaymi yo?

 Bir xil odamlar ơxshab bu ham baqirsa kơzi oldidagini kơrmay qoladi shekilli, Saidbovoning pusibgina ancha beri kelib qolganini sezmadi, payqagandan keyin jon-poni chiqib ketdi:

 - Iya, yana kelyaptimi bu boboy!? Ơv, kimga aytayapman?! Soqolim bor deb… He, ơsha pechkangizniyam!.. Ơv, tơxtang, deyapman! Quloq bormi? Obketaman lekin, panjaradan termiltirib qơyaman!

 Saidbovo yana tơxtadi, yana javdiradi, men ham g’alati bơlib ketdim: nima qiladi nevarasi tengi bola bilan manjashib, ket degandan keyin ketavermaydimi, hozir bularning quturgan payti bơlsa...

 - Ulim, yana bitta kechiring… Iltimos, shunday bir…

 - Iltimos-piltimos yơq! Jơnang!

 - Bir minitga… shunday bir…

 - Achchig’imni chiqarmang lekin…

 - Ulim, siz ham bir musulmon…

 - Yơq, kopirman! Shuncha aytdim, soqoli bor, dedim, endi – bas!

 - Ulim, bu dunyoda!..

 - Chaynalmang! Bu dunyongizni yig’ishtiring! Nima deyapman sizga?!

 - Ketaman, ulim, ketaman, oldin shu…

 - Oldin-poldin yơq! Vsyo! Turgan joyingizdan krugom marsh!

 Saidbovo nochor turib qoldi. endi melisaning gaplari shunchaki dơqqa ơxshamay borayotgan edi. Men ham bir mujmal ahvoldaman, melisaning gaplari Saidbovodan kơra, nimagaligini hali bilmayman-u, ishqilib, menga qaratilayotgandek edi, lekin boboyning ham qaysarlini tushunolmay turibman.

 - Tamom, chơkirtak soqolingizga qaramayman! Obketaman! Bu yog’i prinsip!

 - Hay, ulim, shu domilla bilan bitta kơrishay! Keyin marsh bơlsa – marsh-da! Tez ketaman.

 - Ey, dunyoi qơtir! Mana gap qayoqda ekan!

 - Mumkin emas! – Melisa qulochini yoyib, cholning yơlini tơsdi. - Tơxtang! Aytganimni qiling, deyapman!

 Men Saidbovoga intildim, u kishi melisaning qulochi tagidan chaqqon egilib ơtib, qơlimni oldi.

 - He, bizniki shul-da, ulim, - dedi chol menga, “kơrayapsan-ku, bolam, qanaqa yashayapmiz degan ma'nodagi hasratda, keyin sơrashdi. yaxshimisiz, bolalar yaxshimi?

 Kơzim cholda, bor diqqatim melisada: kơkarib, qaltqalt titraydi, urishganlarni ajratish boshqa, kơrishganlarni ayirish bir boshqa ekan, nima qilishini bilmaydi, faqat kơzining paxtasini chiqaradi: “Bơldi, bơldi, bas. Bobo, sizga aytayapman. Bơldi, deyapman”, - deydi nuqul.

 Saidbovoning qơlini qisimlab uzoq sơrashdim, cholning qơllari qadoq, siqib sơrashganda toshdek botardi. Men Ơrinboyni, Suyunboy akani, biz bilan – ukasi ikkovi bir sinfda – sakkazinchigacha ơqib, keyin uy qilib ketgan qizining bolalari nechta bơlganigacha surishtirdim.

 Saidbovo oxiri qơlini kuch bilan tortib olib, melisaga qaradi, sal engil tortdi.

 - Mana ulim, sơrashdim, - dedi unga.

 - Bơldi , sơrashgan bơlsangiz, endi keting, turmang bu erda, - dedi melisa yigit sal shashtidan tushib.

 Melisaning yumshagani solga ham ta'sir qildi, tushuntirishga kirishdi.

 Ơzi ketayotgan edim. Tushunaman, hozir qattiq. Shu aytganingizdan keyin Tursunxonning magaziniga kirdim. Bitta siniq shkopni qoqishyapti ekan. Shu keyin qaytayotib, bu domilla ulimni kơrib qoldim. Bu kishi Toshkanday joyda ơqiydi, eshonbovomizning ullari. Otalari bilan yaxshi edik, u kishi, rahmatli, odam ayirmas edilar. Domilla ulimni kơrdim-u, u kishining ơzlari kơzimga kơringanday bơldi. Bir kơrishib ơtay, tavarrik odamning bolasi, dedim. e-e, bizlarga qarz-da, ulim… erta-indin ơzimiz ham borsak, nega kơchada ulim bilan kơrishmadingiz, deb sơrasalar, uyatga qolamanda… - Saidvobo ơksinib, kơzlariga yosh oldi-da, keyin birdan gapni boshqa yoqqa burdi. – Ke, melisa ulim, seniyam bir qơlingni olib qơyay!..

 Melisa bu gapni kutmagan edi, noqulay bơldi, yuzini burib, cholga qơlini berdi. Chol uning qơlini mahkam ushlab, xuddi molbozorda bor-baraka qilayotgandek ơktam-ơktam siltadi:

 - yaxshimisan? Tan sovliqmi? Munday sơrashda-e, ulim, biz ham tavarrik, etmish beshga chiqdim. Musulmon bolasisan – sơrash, yaxshimisiz, bovo, damlikkina yuribsizmi, de, shunday yuring, de. Etmish beshga chiqdim man, ulim, sizning yoshingizga etaylik, bundan ham ơtaylik, de Men ham seni duo qilay! Baraka top, ulim, deb aytay! Kơp ham shapkangga mast bơlaverma. Paxta, paxta, deysan, mana, paxtaning ichida qaridik, kelgan joyimiz shu…

 Melisa yigit sal-pal qizarinib, cholning gaplaridan jinday hijolatga tushdi, lekin uning gapini kesdi:

 - Bơldi, ota, boshni qotirmang. Kơrishdingiz, ishingiz bitdi, endi keting.

 Saidbovo unga xotirjam qaradi, lekin alami ichida ekan:

 - Ketaman, kơrishish bizga qarz edi, uzdik. Kơngilxotirjam. endi oborib tiqib qơysang ham, mayli, - dedi.

 - Bovo, iltimos, qonimga tashna qilmang, - dedi melisa yigit endi zorlanib.

 Saidbovoning lablari titrab ketdi, ơksik bir ơjarlik bilan gapdan qolmadi:

 - Qamaysan-a! Kơrishganga qamaydigan zakơn yơq, qopqora qơl xalqlar bor-ku, ơshalarning sơdida ham yơq! Odamlarni muncha qon qaqshatma. Bu uchun hukumat senga shimildiriq ham bermaydi: Qaytangga yomon bơlganing qoladi. Mana, bola yoshimizdan shu paxtaning ichida, umrni shu paxta edi.

 Kơkragimga bitta temir ham taqqani yơq! Sen bơlsa, ~aziraning bozorini yopib, hammaga dơq urasan…

 Melisa yigit alam bilan bir narsa demoqchi edi, chol gap bermadi, melisa “bor-e!” degandek, ters burild.

 - Oborib tiqib qơyaman emish! Oborib tiqsang, nima, meni ishlatarmidi? Hukumatning tekin nonini eb yotaveraman.

 Melisa shaxt bilan cholga qaradi:

 - Menga qarang, boboy, ketasizmi, yơqmi? Etmish beshga chiqdim, endi menga hech kim teginolmaydi, deyapsizmi yo?

 Saidbovo bu gapdan chơchigandek:

 - Ketaman, ulim, ketaman… - deb g’uldiradi, lekin ketish oldidan, yo alami bosilmagan, yo endi melisaning “oborib tiqib qơyishi”ga qơl siltadimi, uzib oldi: - Hammani onasi tug’adi, seni, ulim, bilmadim…

 Boboy gapini tugatmay, yơlini ~arovtepasiga buraverdi.

 Melisa chichonglab ketdi:

 - Ơv, boboy, tơxtang! Tơxtang, deyapman!

 Saidbovo ơsha yoqdan turib:

 - Kiptingga shapaloqday narsani yopishtirib… - dedi-yu, gapini tugatmay ketaverdi.

 Ơzi shusiz ham ichimda cholning gaplariga besh ketib turgan edim, kulib yuboribman.

 Melisa yigit shart menga ơgirildi, men ataylab cholning orqasidan tikilaman, bunga qarasam – tamom. Kơzimning qirida kuzatyapman: alami olti, hozir menga yopishadi!

 - Nega kulasiz? Ochib ơtiribdimi? – dedi u.

 - Shunga kulyapman, - dedim.

 Ơzi tilim yomon, lekin nariroqda xotinim turibdi, nima qilay?

 Melisa yigit uncha tushunmadi:

 - Nima shunga? Maymun ơynatyaptimi sizga? – dedi.

 - Anavi boboy ơynatdi shekilli, - dedim.

 U yana tushunmadi, lekin mayna qilayotganim etib bordi.

 - Kuldirib qơyaman lekin! – dedi.

 - Men ơzim xohlasam kulaman, - dedim.

 - Bu erda men ruxsat bersam kulasiz, - dedi melisa.

 - Saidbovo nariroqqa borib,tơxtab qoldi. Men xotinimga qarab qơydim. Boshqa joyda bơlsa, ochig’i, shu siyqa bosh bilan aytishib ơtirmasdim, endi kech, bir yog’i – alam qilayotgan edi baobrơ bir redaksiyada ishlasam, ơz qishlog’imda, xotinim, yana shuncha odamning oldida bir yosh bola, elkasida shapaloqday pogoni bor uchun menga ham dơq ursa!

 Ha, aytmabman, chorrahada bizdan ham boshqalar bor edi. Terim deb hammayoq taqa-taq bơlgani bilan, yơlning u yog’idagi dơkon ochiq. Katta-katta kơzli derazasida ơch-tơrtta bosh qimirlab turibdi, beriroqda Shafoat xola hamishagidek pista sotayapti, uning tepasida Hoshim aka bilan ikkita ơsmir, biri Xolmat akaning, biri ergash akaning bolasi, og’izaridan pista chơpoq xuddi kurak chuviydigan mashinadan chiqqandek otiladi, kơzlari boshqa yoqda-yu, lekin quloq ding – bu erdan ketar-ketmasimizdan ~azirani unday depti, bunday bơpti degan mahovat bosishi tayin.

 - Menga ruxsat tepadan keladi, jơra, - dedim.

 Melisa yigit bir odim chekinib, meni boshdan oyoq-kuzatib chiqdi, boshqa gap topolmadi shekilli:

 - Nima qilay shunga? – dedi. – Ana, ostanopkaniyam tepadan aytib surdirishgan. Bu erda odamlar turmasin, degan.

 - Doim shu erdan ketaman. Turaman!

 - Nega turar ekansiz!

 - Moshin poylab.

 - Moshin poylashga, ana ostanopka, deyapman-ku!

 -Doim shu erda bơlgan.

 Rostdan, bekat azaldan shu erda edi, ơng’ay, uch tomondan - ~azira, Stalindan keladigan, idoradan chiqqan mashinalar ham shu erdan ơtadi, lekin bular idora tơg’risida odam uymalashmasin deb, tơrt yuz metrcha uzoqqa surgan.

 - Boring, dedimmi – boring!

 Bitta ơzim bơlganimda “Ke, qơy, mendan ơtgan bơlsa, kechir, Saidbovo uchun ham uzr, aytishadigan narsaning ơzi yơq-ku oramizda”, deb aytardim, faqat yangi bekatga bormasdim, turgan gap. Lekin dơkon derazasidagi kallalar qimirlamay qơydi, pista chaqayotganlarning ham kơzi bizda, xotinim bechora bolasini mahkam bag’riga bosgan, Saidbovo bechora sal nariroqda ketolmay qarab turibdi…

 - Bormasam-chi? – dedim.

 Bu odamning bosh-oyog’iga qarab chiqishdan boshqa narsani bilmaydi shekilli, yana shunday qildi, keyin birdan:

 - Sizda butkul vijdon yơq, - deb qoldi, xuddi ơsha vijdon kơkragimda osilib turishi keragu bu izlab topolmagandek.

 - Qaydan bildingiz? – dedim ajablangan bơlib.

 - Kơrinishingiz aytib turibdi, - dedi u. – Vijdon bơlsa sizda, xalq ishga kơmilib yotgan bir vaqtda shlyapani qơnqaytirib, galstukni osiltiri-ib yurarmidingiz? Tag’in xotiningizni ergashtirib olganingizga ơlaymi! – Bunaqa ma'ruzaxonlikning havosini olgan ekan, menga gal bermay balandlab ketdi: - Vijdoni borlar hozir dalada, partiyamizning topshirig’ini bajaryapti, davlatning ishini qilyapti. Sizda vijdon bơlsa, bunaqa shirdinglab yurarmidingiz? Xalq ertayu kech mehnatning tagida yotgan paytda oyoqni hơlga tegizmay bunaqa olifta yurish uchun vijdonni yutgan bơlishi kerak odam…

 Melisaning valdirashidan miyamga og’Riq kirib, chakkam tirishib ketdi, u meni ustimdan kulyapti deb ơylab, birdan boshqa alfozda baqirib berdi:

 - Kuldirib qơyaman lekin! Bu erdagilar erda yotgan kartishka emas! Osmondan oyog’Ingni osiltirib tushgan bơlsang ham… Menga desa Brejnevga bormaysanmi keyin! Bor, ana, Rashidovga! Bizga ơzi shunday topshiriq bergan: senga ơxshagan tekinxơr, tuniyatlarni qama, deb!

 Bu ơrtada Saidbovo g’ir etib yonimizga kelib oldi, bechora chol qơrqib ketgan, bir melisaga yolvorib qaraydi, bir menga mơltiraydi deng.

 - Yơg’-e, menga bu kishi boshqacha aytgandilar, - dedim, boshqa gap topolmay.

 - Yơg’emi? Qani, dakimentti ol!

 - Nima qilasan? – deim bir gapdan qolgim kelmay.

 Saidbovo “Jo-on ulim, unday qilmang, qơying!”, deb bir melisaga, “eshonbovo, siz – katta, xơp, deng, sizdan lozim” deb menga yalindi, ish chiqmagandan keyin: “e-e, ulim, meni deb bơldi, ullarim!”, deb javradi.

 - Ol, deyapman! – U qaltqalt titrab qơlini orqaga yubordi. Xizmat burchini bajarayotgan odamman, men bilan hazillashma!

 Hali bu siyqabosh hammaning ơrtasida tơpponchasini ơqtalmasa edi, deb, bir yog’i chơchidim ham, haliroq bersam ơlamanmi shuni, g’alva chiqmasdi, deb darrov guvohnomamni uzatdim.

 U guvohnomani bir ochib qaradi-yu, yopib ustidan dutor chalayotgandek chitirlatib tirnoq urdi-da, menga bepisand tikildi:

 - Ah-ha, san'atchi! – deb zahargina iljaydi. – Ơzim ham aytdim: nega bunaqa shirdinglab yuribdi deb. Bu galstuk, shlyapalar… “KPZ”da bir san'atingizni kơrsatasiz endi…

 Rosti gap, angrayib qoldim, baloni ham tushunmadim.

 - endii moshin ushlasak bơldi, - dedi u va xuddi shunday qilsa, darrov mashina kelib qoladigandek, yơl ơrtasiga chiqdi, bir zum Stalin tomonga tikildi, yana qaytib keldi, sal noqulay bơlib, ơzicha “Xơ-ơsh”, deb qơydi.

 Saidbovo bechora hali ham “Ullarim, ullarim, unday qilmanglar-ey! Men benavat-ku!” deb turibdi. Shunda birdan miyamga urdi:

 - Faqat farosatdan desam, savoddan ham urib ketgan shekilli? – dedim.

 - Bitta hujjatni tơg’ri ơqiyolmasang!

 U menga bir olayib qaradi, dovdiraganini bildirmaslikka tirishdi.

 - Ơqi! – dedim. – San'atdan boshqa sơzlar ham bor. “Gazeta redaksiyasi”, “muxbir” deb yozib qơyibdi! Kim seni elkangga katta serjant degan “lichka”ni yopishtirgan ơzi?

 - Pogonga til tekizmang, - dedi u endi sal past tushib. – Buning javobgarligi bor.

 - Sen qơlingdagini ơqigin, keyin gaplashamiz, - dedim.

 U avval atrofga alanglab oldi-da, guvohnomani ochdi, gơyo u erda juda kơp narsa yozilgandek boshini ancha egib turdi, keyin mendan kơzini olib qochib, sekin xotinimga qaradi, dơkon tomonga alangladi, chaynalib, og’irligini u oyog’idan bunisiga tashladi. Bir zum jim qoldik, u ikkilanayotgan edi. Saidbovo ilinj bilan unga “Uljonim! Ulim!…” dedi. Melisa boboyga qarab sekin: “Ota, siz ketavering! Ơzimiz kelishib olamiz”, dedi, Saidbovo elkasini qisib, ketolmay turaverdi.

 Mening alamim bosilmagan edi:

 - Kim tơg’ri kelsa, oborib tiqib qơyaverasanmi, og’ayni? Balki men davlatning muhim topshirig’i bilan yurgandirman, -dedim.

 - Boshdan shuni aytmaysizmi? Oborib tiqib qơyganimda, bilasizmi, sixni u erda nima qilishardi? – dedi melisa yigit engil tortib.

 - Elkaning ustida bir narsani kơtarib yurgan odam tiqib qơyishdan oldin surishtiradi: kim, qaerda ishlaydi, deb…

 - Ey-y, aka, kalla qoladimi, dakimentingizdan faqat “san'at”ini ơqibman, savoding yơq deb erga urmang, - deb xunob bơldi u. – endi… ishimiz shuda. Bajar, desa – bajaramiz. Topshiriq qattiq. Odamlar yurmasin kơchada, deyishgan. Mana, kurayapsiz-ku odamlarni, gap ta'sir qilmaydi! Tơdalashmanglar shu erda, kattalar ơtadi, kơzi tushsa, menga gap tegadi, deb tushuntirganni tushunishmaydi. Bilmayman, bularni onasi kơchada tuqqanmi! Bu erdan haydasam - ~azirada! U yoqdan haydasam – bu yoqqa! Shunday vaqtda nima bor kơchada desam, magazinga, deyishadi. Magazinga bơlsa, keragingni ol-da, ket! Ana qarang, turishibdi, men aytmaguncha turaverishadi-ey! – U shunday deb dơkon oldida tizilishganlarga qichqirdi: - Ơ-ơ, albatta men aytishim kerak-da, a sizlarga? yo kansert bơlyaptimi? Qani! Shapaat opa, kơtaring tơrvangizni, men sizga bir soatga mayli deganman, boring!

 - Dơkon oldidagilar bamaylixotir ichkariga kirishdi, “Shapaat xola” pistaxaltasini og’zini yopgan bơldi, xolos, lekin tomosha tơxtaganiga hafsalalari ơlib, nariroqqa jildilar.

 - Hozir, qarab turing, yana chiqishadi, gap ơtmaydi bularga!

 - Odamni oyog’idan bog’lab qơyib bơlmaydi, og’ayni, - dedim – endi sekin balanga chiqib, bildirmay ơchimni olishga ơtdim. – Xudoyim uni erkin qilib yaratgan. Xohlasa yuradi, ơtiradi, yonboshlaydi…

 - Mayli, lekin shuni uyida qilsin, - deb u ơzinikidan qolmadi. – Kơchada balo bormi! Men ularni uyiga kirib tekshirmayapman-ku, axir.

 - Kơcha ham odamlarga qilingan, - dedim. – Molpodaga emaski, bitta chơpon qơyib qơyadigan.

 - E-e, men kampaniyani aytyapman, - deb xunob bơldi u. – Yigirma kun chidab berishsin – bơldi! Chơpon… nimam chơpon? Qanaqa sơkish eshitishimni bilasizmi? Bular, orqadan sơkada, lekin u yoqda raykom bor! Mana, kechagi bozor, qor urib turibdi. Odamlar insofing bormi, kartishka-partishka olib olaylik, bir soatginaga och, deb chuvvos yopishishdi menga. Qor-ku, e-ertalab bơlsa, shu havoda kim ham dalaga chiqardi, debman. Mayli, yarim soat muhlat, bozorlaringni qilib olinglar, lekin xafachilik yơq, dedim.

 Saidbovo:

 - Shunday, shunday, bozorni ochib berdingiz lekin, - dedi qimtinib. – Vallamatlik qildingiz, mayli, bozor qilib olinglar, dedingiz.

 Mashinadan darak yơq, melisa yigit qơllarini siltab-siltab kuyinib gapiradi, dơkondagilar qaytib chiqqan, “Shapaat xola” joyida, ơsmirlar sal nariroqda, men, ikki qơl chơntakda, gơyo shu melisaning kơcha kiyimidagi kattasi, arzini tinglayapman. Melisa yigit boyagi baqirganlariga kechirim sơragan alfozda: “Hozir, yanga hozir” dedi, men “Ha bozorni ochdingiz, keyin?” dedim.

 - Odamlar endi darvozadan kirib, savdoni boshlagan edi, babillab qora “Volga” kepqoldi. Odamlarga hech narsa degani yơq. Menga qarab: “Onayni falon sani! Sanga shapka kiydirganni onasini!” deb ke-etdi!..

 - Kim? Raismi?

 - Yơ-ơ. Raykom! Amir ~apporovich! Bir urdi, haliyam betimga tegmadi, lekin shapkam uchib ketdi.

 Boya aytishish bilan ovora, faqat betiga qarabman shekilli, endi razm kolsam, melisa pachoqqina yigit ekan, burni kơkarib, suvlab turibdi, qorin jonirovdan yơq, kitel xalta osilgan, kamar qiyshayib, orqaga tortib ketgan, shim shalviragan, tumshug’i tirish etikdan sachragan loy belgacha urgan…

 Unga qarab qoldim, halidan beri kơnglimni bosgan bir g’ashlik, ơjar bir gunohkorlikka ơxshagan tuyg’uni anglagandek bơldim, melisani hali u Saidbovoga baqirmagan, men bilan manjashmagan, umuman hali yonimizga etib kelmagan payti – unga kơzim tushgandayoq yomon kơrib qolgan, yơq, ustidagi rasmiy kiyimi milisionerligi uchun emas, yơq, aytayapman-ku, hali menga baqamti bơlishidan oldin deb, u har qishloqqa kelganimda qora mehnat, og’ir ketmondan qochib, ơqishga kirganim, bitirganimdan keyin shaharda qolib ketganimga tirik ta'na bơlib kơringan, men esa himoyaning eng yaxshi yơli deb xujumni tanlagan ekanman.

 Endi uning rasmiy kiyimni ham eplab kiya olmagani, abaroi kơngli og’riganidan og’zi kơpiklanganini ham sezmay xasratidan dasturxon yoyishiga qarab turib, atay ermaklaganim, “KPZ”i ham shunchaki gapdan engish uchun pơpisa ekanini, xơp, ana, olib borgan taqdirda ham u erdagilar, ơz tumanidan poytaxtga borib ishlayotgan muxbirini oyoqosti qilmasliklarini bilib turib hamqishloqlar ayniqsa xotinim oldida bir kơrsatib qơymoqchi bơlganimga, lekin, yana, baribir, guvohnomani kơrsatishga tơg’ri kelganiga uyalib ketdim.

 Bu gaplarning bari kơnglimda mubham bir g’ashlik bơlib turgan edi, melisaning hasrati endi uni tinitib, tubida yotgan narsalarni ochib qơydi.

 - Ishni shu odamlar qiladi-ku, raykomning ơzi loy kechib paxta termaydi! Bozorni bir soatginaga ochganga shunchami?! Mayli, shu odamlarni deb sơkish eshitaman, lekin, baribir, birontasi, ey inson, sơksang, ơzini sơk, onasida nima ayb, demagani botib ketadi. e-e, bechoralarga nima ham deyman, hammamiz shunday. Lekin, raykom, meni tumonatning ichida tepkilab, yana qanday bularni chizig’ingga sol, deydi? Shuni ơz kơzi bilan kơrib turganlar meni uch pulga oladimi? Raykomga nima, sơkdi, sơkdi, keyin ketdi-bordi! elga rơpara bơlib men qoldim. Nima qilishim kerak? Ketvoray desam – ish bu, tirikchilik degan narsa bor. He, mayli-da, biz bir kichkina odam, melisalikni ham qilish kerak, bari bir. Betni qalin qilib yuribmizda…

 Gap bilan yonimizga sariq “Jiguli” kelib tơxtaganini sezmabmiz. Melisa yigit, shartta uning eshigini ochdi.

 - Qayoqqa boryapsiz? – dedi.

 Haydovchi egilib, bizga qarab jilmaydi – Tursunxon ekan.

 - Jomboyga. Mol gaplashaman, - dedi u melisaga.

 - Bơlmasa, gap bunday – shu akani Perekrơskaga tashlab ơtasiz, - dedi melisa ukam, - bolalar bilan turib qoptilar.

 - Mayli… mayli, ơtiring! – dedi Tursunxon menga ma'noli qarab qơyib.

 - I-i, yanga ơg’ilchaning boshiga bohor bơling, - dedi melisa mashinaning orqa ơrindig’iga ơtirayotgan xotinimga.

 Keyin u qơlimni mahkam qisib, siniq iljaydi:

 - Aka, xizmatchilik, xafa bơlmaysiz-da.

 U xuddi ukamdek, yuragim achishdi.

 - Bơladi-da shunaqasi ham, bizdan ham ơtdi, - dedim boshqa gap topolmay.

 Lekin men hali mashina eshigini yopib ulgurmay, u dơkon oldidagilarga baqirdi:

 - Ơ-ơ, necha qoqqan qoziqday turibsizlar? Necha marta aytish kerak sizlarga! Tomosha tugadi-ku…

 Tursunxon vang’illatib gazni bosgandan keyin Saidbovo bilan xayrlashmaganim esga tushib, orqaga ơgirilib, boboy, xuddi ta'zim qilayotgandek, chakmonining englarini kiyishtirib, melisa “uli”ning yonidan ơzoqlashib biz ketayotgan yơldan kelayotgan edi, qơlimni kơtardim, turgan gap, mashina ichidan kơrinmaydi, chol ham boshini egib olgan, biz tomonga qaragani yơq.

 Yơlda ketyapmiz, Tursunxon sơradi:

 - Nimaga shu bilan solishib yuribsiz?

 - Siz qayoqdan bildingiz? – deb xayron bơldim. – yaxshi gaplashib turganimizda keldingiz-ku.

 Tursunxon yơldan kơzini uzmay kuldi:

 - Telefon bor-da. – Keyin menga qarab izoh berdi. – ergash akaning bolasidan shu gapni eshitdim-u, tag’In sizni ovora qilib yurmasin, deb moshinni bosdim, bơlmasa Jomboyda ishim yơq. Uning ơzi bola yomon emas, Nurmat akaning bolasi-da, yakanshihdan beriroqdagi qishloq… oti tilimga kelmayapti, shu erdan, tanimaysiz. Qishloqdan chiqib ketgansiz-da, bizlarni zơrg’a taniysiz-u… Ha, rost-da, bir xil vaqti salom bersak – kơrmaysiz…

 - Ja gapni opqochasiz-da lekin, - dedim-u, bari bir, xijolatda edim.

 Mashinaning ichi issiqqina edi. “Shu Tursunxon juda oqibatli yigit-da”, deb ơyladim.

 Qishloqdan chiqib ketayotgan edim.